လုံးချင်းဝတ္ထုတို

လုံးချင်းဝတ္ထုတို () သည် အများအားဖြင့် ပုံမှန် လုံးချင်းဝတ္ထုရှည် တစ်ပုဒ် ထက်ပို၍ တိုတောင်းကာ အကြောင်းအရာကို စကားပြေဖြင့် ရေးဖွဲ့ထားသည်။ ဝတ္ထုတိုထက်လည်း ပိုမိုရှည်လျားကြသည်။ နိုင်ငံတကာ၌ "လုံချင်းဝတ္ထုတို" ("novella") (သို့) လုံးချင်းဝတ္ထုရှည် ("novel") အဖြစ် သတ်မှတ်စဉ်းစားရန်အတွက် စာမျက်နှာ (သို့) စကားလုံးအရေအတွက်အား တရားဝင် အဓိပ္ပာယ်ဖွင့်ဆိုမှု မရှိသေးပေ။ အမေရိက အခြေစိုက် "သိပ္ပံနှင့် စိတ်ကူးယဉ်စာပေရေးသူ အမေရိကစာရေးဆရာများ" က ဤဝတ္ထုအမျိုးအစားကို စကားလုံး ၁၇,၅၀၀ နှင့် ၄၀,၀၀၀ ကြားရှိရမည်ဟု ဖွင့်ဆိုထားသည်။

အင်္ဂလိပ်စကားလုံး "novella" သည် အီတလီစကားလုံး "novella" မှဖြစ်၍ novello၏ ဣတ္ထိလိင်ပုဒ်ဖြစ်ကာ သစ်သော၊ ဆန်းသော ဟူ၍ အနက်ရ၏ ။ ယင်းအီတလီဝေါဟာရသည်လည်း လက်တင်စကားလုံး novellus မှလာခြင်းဖြစ်သည်။ လုံးချင်းဝတ္ထုတိုသည် ဥရောပဘာသာစကားအချို့၏ စာပေအမျိုးအစားတစ်ခုလည်းဖြစ်သည်။

ကိုးကား

စာပေ